**Súhlas**

**s použitím osobných údajov spoločnosti Zeppelin SK s.r.o. a odovzdaním údajov CAT**

Spoločnosť Zeppelin SK s.r.o., so sídlom Zvolenská cesta 14604/50, PSČ 974 05, zapísaná v Obchodnom registri Okresného súdu Banská Bystrica, Oddiel: Sro, Vložka číslo: 1004/S (ďalej len „spoločnosť Zeppelin“), rovnako ako spoločnosť Caterpillar Inc. (CAT) ponúkajú svojim zákazníkom rozsiahle poradenstvo a podporu na účely optimálneho využitia prvotriednych stavebných strojov. Spoločnosť Zeppelin na to využíva rôzne údaje z predaja stavebných strojov, príp. poskytovania servisných služieb, ako je opísané v Informáciách o ochrane údajov. Optimálna podpora vyžaduje tiež používanie údajov z prevádzky zakúpených stavebných strojov, ktoré môžu byť považované za údaje, na základe ktorých možno určitú osobu identifikovať. Na základe vyššie uvedeného udeľujem ako zmluvný partner nasledujúci súhlas:

Súhlasím s použitím nižšie uvedených údajov\* spoločnosťou Zeppelin. Toto sa týka údajov o aktuálne zakúpených stavebných strojoch, údajov o servisných službách poskytovaných spoločnosťou Zeppelin a údajov získaných pri telefónnych hovoroch. Tieto údaje možno zhromažďovať, analyzovať a používať na nasledujúce interné účely spoločnosti Zeppelin

* poradenstvo so zameraním na zdokonaľovanie použitia zakúpených stavebných strojov,
* poskytovanie vylepšených servisných služieb a
* predkladanie ďalších špecifických ponúk produktov, príp. servisných služieb spoločností zo skupiny Zeppelin GmbH.

Ďalej súhlasím s odovzdávaním nižšie uvedených údajov spoločne s názvom spoločnosti, kontaktnou osobou a adresou spoločnosti Caterpillar Inc. (CAT) v USA na rovnaký účel použitia.

\* Súhlas zahŕňa nasledujúce údaje:

Pri prevádzke stavebného stroja:

* identifikačné číslo stavebného stroja
* údaje o príslušnom stroji (typ, konštrukčný rad a porovnateľné údaje)
* údaje o príslušnej lokácii stavebného stroja vrátane dňa a času
* údaje o počte prevádzkových hodín (voľnobeh, prevádzka pri záťaži a porovnateľné údaje)
* informácie o stave a údržbe (kódy chýb, udalostí a diagnostické kódy)

Pri telefónnych hovoroch:

* identifikačné číslo stavebného stroja
* údaje o príslušnom stroji (typ, konštrukčný rad a porovnateľné údaje)
* údaje o priebehu servisu
* Vaše údaje k hodnoteniu servisu
* Vaše poštové smerovacie číslo
* Vaše priemyselné odvetvie

Tento súhlas je možné kedykoľvek odvolať s budúcim účinkom.

Dátum: ................................

Podpis: ................................

Meno: ..................................

Firma: ..................................

Funkcia: ...............................